

## REPUBLIKA HRVATSKA

## KRAPINSKO-ZAGORSKA ŽUPANIJA

**OPĆINA SVETI KRIŽ ZAČRETJE**

**OPĆINSKI NAČELNIK**

# KLASA: 940-01/18-01/02

# URBROJ: 2197/04-03-18-13

Sveti Križ Začretje, 08.06.2018.

# Na temelju Odluke Općinskog vijeća KLASA: 940-01/18-01/02, URBROJ: 2197/04-01-18-12 od 28.05.2018. godine načelnik Općine Sveti Križ Začretje raspisuje:

**TREĆI**

**J A V N I N A T J E Č A J**

**ZA PRODAJU NEKRETNINE**

1. Općinsko vijeće Općine Sveti Križ Začretje na 7. sjednici održanoj 28.05.2018. godine donijelo je Odluku o poništenju Javnog natječaja za prodaju nekretnine u vlasništvu Općine Sveti Križ Začretje oznake k.č.br. 1566/1 k.o. Pustodol Začretski te ovlastilo Općinskog načelnika da raspiše treći javni natječaj za prodaju predmetne nekretnine.
2. Sukladno točci 1. predmet ponovljenog javnog natječaja je prodaja nekretnine u vlasništvu Općine Sveti Križ Začretje oznake k.č.br. 1566/1 k.o. Pustodol Začretski površine 1338 m² (372 čhv) upisana u zemljišno-knjižni uložak 1945. U naravi se radi o nedovršenoj stambenoj i gospodarskoj zgradi te dvorištu. Budući da je Općina Sveti Križ Začretje nekretninu naslijedila kao ošasnu imovinu ne raspolaže građevinskom dozvolom za istu.
3. Nekretnine se prodaju u viđenom stanju, viđeno-kupljeno, što isključuje sve naknadne prigovore bilo koje vrste na stanje i kvalitetu objekata i zemljišta.
4. Početni iznos kupoprodajne cijene je 130.000,00 kuna.
5. Zainteresirani ponuditelju su dužni dostaviti ponudu koja sadržava:

* Ime i prezime, OIB, prebivalište za fizičku osobu ponuditelja, odnosno OIB, naziv i sjedište za pravnu osobu ponuditelja
* Preslika osobne iskaznice za fizičku osobu
* Preslika izvatka iz obrtnog registra za fizičku osobu koja obavlja poslovnu djelatnost
* Preslika izvatka iz sudskog registra za pravnu osobu
* Dokaz o uplaćenoj jamčevini
* Izjavu kojom se obvezuje da će u slučaju da njegova ponuda bude prihvaćena sklopiti ugovor o kupoprodaji u skladu s uvjetima natječaja , da u cijelosti prihvaća uvjete natječaja te da njegova ponuda ostaje na snazi 90 dana, računajući od dana otvaranja ponuda

1. Pravo podnošenja ponude imaju osobe koje prema važećim propisima mogu stjecati nekretnine na području Republike Hrvatske
2. Ponude moraju biti dostavljene do 26.06.2018. do 8.00 sati.
3. Ponude se dostavljaju u zatvorenim omotnicama preporučenom pošiljkom ili osobnom dostavom na adresu:

OPĆINA SVETI KRIŽ ZAČRETJE

Trg hrvatske kraljice Jelene 1

49223 Sveti Križ Začretje

uz naznaku „Povjerenstvo za provođenje javnog natječaja za prodaju nekretnina u vlasništvu Općine“ – ne otvaraj – ponuda za k.č.br. 1566/1 k.o. Pustodol Začretski.

1. Javno otvaranje ponuda obaviti će Povjerenstvo za provođenje javnog natječaja za prodaju nekretnina u vlasništvu Općine dana 26.06.2018. u 8.00 sati na adresi Općina Sveti Križ Začretje, Trg hrvatske kraljice Jelene 1, Sveti Križ Začretje.

Otvaranju ponuda mogu prisustvovati ponuditelji osobno ili putem opunomoćenika u kojem slučaju su dužni Povjerenstvu predati valjanu punomoć.

1. Nepotpune ponude i ponude podnesene izvan utvrđenog roka neće se razmatrati.
2. Odluku o odabiru najpovoljnije ponude donijeti će Općinsko vijeće. Odluka o odabiru dostavit će se svim ponuditeljima u roku od 15 dana od dana donošenja.

Općinsko vijeće može odustati od prodaje i poništiti javni natječaj, pri čemu Općina Sveti Križ Začretje ne snosi nikakvu odgovornost prema natjecateljima, kao ni troškove sudjelovanja natjecatelja na natječaju.

1. Ponuditelj je prije dostave ponude dužan uplatiti jamčevinu u iznosu od 13.000,00 kn. Jamčevina se uplaćuje na žiro-račun Općine Sveti Križ Začretje IBAN HR0423600001843000007, HR68, poziv na broj 7706 – OIB.

Uplaćena jamčevina uračunava se u ukupni iznos kupoprodajne cijene, a ponuditeljima čije ponude neće biti prihvaćene vratiti će se u roku 30 dana od dana izbora najpovoljnijeg ponuditelja, bez prava na kamatu.

Najpovoljniji ponuditelj koji odustane od ponude (ako ne zaključi kupoprodajni ugovor u propisanom roku) gubi pravo na povrat jamčevine.

1. Najpovoljnijim ponuditeljem smatra se ponuditelj koji ponudi najvišu cijenu (minimalno se mora ponuditi početna cijena), uz uvjet da ispunjava i sve druge uvjete iz natječaja.

Javni natječaj smatra se pravovaljanim i ukoliko pravovremeno pristigne samo jedna ponuda koja ispunjava sve uvjete natječaja i sadrži najmanje početnu cijenu nekretnine.

Ako dva ili više ponuditelja ponude istu cijenu, najpovoljnijom ponudom smatrat će se ona koja je prva zaprimljena.

1. Ugovor s najpovoljnijim ponuditeljem sklapa Općinski načelnik u roku 15 dana od dana donošenja odluke o odabiru najpovoljnijeg ponuditelja.

Kupac je dužan kupoprodajnu cijenu za kupljenu nekretninu platiti u roku 30 dana od dana sklapanja kupoprodajnog ugovora. Ako kupac zakasni s plaćanjem kupoprodajne cijene u navedenom roku dužan je platiti zakonsku zateznu kamatu od dana dospijeća do dana plaćanja. Ako kupac zakasni s plaćanjem više od 60 dana od isteka roka, Općina može raskinuti kupoprodajni ugovor i zadržati uplaćenu jamčevinu te ponuditi sklapanje ugovora sljedećem ponuditelju koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja.

Kupac ima pravo upisa vlasništva po uplati kupoprodajne cijene.

1. Općina Sveti Križ Začretje zadržava si pravo da ne odabere niti jednu ponudu, odnosno da poništi javni natječaj i pritom ne snosi nikakvu odgovornost prema ponuditeljima.
2. Sve troškove prijenosa i uknjižbe kod kupnje, kao i porez na promet nekretnina snosi kupac.
3. Obilazak nekretnine moguć je uz prethodnu najavu na broj telefona 049 227 764.

OPĆINSKI NAČELNIK

*Marko Kos, dipl.oec.*